| Medaljeoversikt |
| --- |
| Tennis |
| OL |
| Gull | 2000 Sydney |  double |
| Gull | 2008 Beijing |  double |
| Gull | 2012 London |  singel |
| Gull | 2012 London |  double |

**Serena Jameka Williams** (født 26. september 1981 i Saginaw i Michigan) er en amerikansk tennisspiller. Hun er en yngre søster av tennisspilleren Venus Williams. Serena bor i Palm Beach Gardens i Florida. Hun har også to andre søstre, Esha og Lyndrea.

Serena vant sin første tennisturnering da hun var fire og et halvt år gammel. Før hun var 10 år hadde hun deltatt i 49 turneringer,og vunnet 46 av dem. 

Serena har vunnet prisen "WTA player of the year" tre ganger og vært nummer 1 på rankingen til sammen 123 uker (første gang i 2002). Hun har aldri tapt i første runden av en grand-slam turnering før (de fire største turneringene i verden). Hun har vunnet 34 grand-slam titler, 19 i singel, 13 i double (alle med søster Venus Williams) og to i mixeddouble. Serena har vunnet 37 WTA turneringen i karrieren og 20 double turneringer. Hun har tjent over 30 millioner dollar på tennis, den mesttjenende i historien for damer. hun har en kampstatistikk på 83 % vinn.

Hun ble profesjonell i september 1995, 14 år gammel. I 1997, da hun var ranket som nummer 304 i verden, slo hun både Monica Seles og Mary Pierce i turneringen Ameritech Open i Chicago, Illinois. Hun endte sesongen som nummer 99 i verden.

Tidlig i livet
--------------

Williams ble født i Saginaw, Michigan og er datter av Richard Williams og Oracene Price. Hun er den yngste av Prices fem døtre. Hun har halvsøstrene Yetunde (død 14. september 2003), Lyndrea og Isha Price, og hennes eldre søster Venus som også er en profesionell tennisspiller. Da barna var små, flyttet familien til Los Angeles-forstaden Compton, der Serena begynte å spille tennis da hun var fire år gammel. Williams og søsteren Venus ble hjemmeskolert av faren, og han fungerte også som trener og coach for jentene. 

Familien flyttet fra Compton til West Palm Beach da Williams var ni, slik at hun kunne delta ved tennisakademiet til Rick Macci, som ville gi ytterligere coaching. Macci oppdaget det eksepsjonelle talentet til søstrene. Han var ikke alltid enig med søstrenes far, men respekterte at "han behandlet sine døtre som barn, tillot dem å være små jenter". Richard sluttet å sende sine døtre til nasjonale junior-tennis turneringer da Serena var 10, siden han ville ha dem til ta det rolig og fokusere på skolearbeidet. En annen ting var rasisme, som han angivelig hadde hørt foreldrene til hvite spillere snakke om Williams søstrene på en nedsettende måte under turneringer. På den tiden, hadde Williams en 46-3 rekord på USA Tennis Association junior tour og var rangert som nummer 1 blant under 10 spillere i Florida. I 1995, Richard trakk døtrene ut av Maccis akademi, og overtok fra da av all coaching hjemme hos familien. På spørsmål i 2000 om å ha fulgt den vanlige veien til å spille regelmessig på junior kretsen ville vært gunstig, svarte Williams: "Alle gjør ting forskjellige. Jeg tror at for Venus og meg, prøvde vi bare å gå en annen vei og det fungerte for oss".

1995-1999: Profesjonell debut
-----------------------------

Williams første profesjonelle turnering var i september 1995 ved Bell Challenge i Quebec by. Hun tapte i første runde av kvalifiseringen mot nr. 149 i verden Annie Miller på mindre enn en time og tjent 240 USD i premiepenger.

Williams spilte ikke en turnering i 1996. Det følgende året, tapte hun i de kvalifiserende rundene av tre turneringer før hun vant sin første hoved-tablå kamp i november på Ameritech Cup Chicago. Rangert som nr. 304, sjokkerte hun nr. 7 i verden Mary Pierce og nr. 4 Monica Seles, sine første seire over Topp 10 spillere, og blir den lavest rankete spilleren i den åpne æraen å beseire to Top 10 motstandere i en turneringen. Hun tapte i semifinalen mot nr. 5 Lindsay Davenport. Hun avsluttet 1997 ranket som nr. 99.

Williams begynte 1998 i Medibank International Sydney. Som en kvalifiseringsspiller ranket som nr. 96, slo hun nr. 3 Davenport i kvartfinalen før hun tapte for Arantxa Sánchez Vicario i semifinalen. Williams gjorde sin debut i hovedtablå i en Grand Slam-turnering i Australian Open, hvor hun beseiret sjette seeded Irina Spîrlea i første runde før hun tapte for søsteren Venus i andre runde, i søstrenes første profesjonelle kamp. Williams kom til seks andre kvartfinaler i løpet av året, men tapte dem alle, inkludert sin første kamp mot nr. 1 Martina Hingis i Lipton International Players Championships i Key Biscayne og hennes andre kamp mot Venus i Italian Open i Roma. Hun klarte ikke å nå kvartfinalen i noen Grand Slam-turnering resten av året, tapte i den fjerde runden av det franske Åpne for Sánchez Vicario og tredje runde i både Wimbledon og US Open, til Virginia Ruano Pascual og Spîrlea, henholdsvis. Hun vant imidlertid mixed double titler i Wimbledon og US Open med Max Mirnyi. Williams vant sin første profesjonelle tittel i double i Oklahoma City med Venus, og de ble den tredje søstreparet å vinne en WTA tittel noensinne. Williams søstrene vant to double titler sammen i løpet av året. Serena avsluttet året ranket som nr. 20 i single.

2000-2003
---------

I 2000 vant hun gullmedaljen i double under OL i Sydney sammen med søsteren Venus. I 2001 endte hun for tredje år på rad blant de 10 fremste på verdensrankingen. I 2002 vant hun French Open, Wimbledon og US Open. I løpet av året vant hun 8 titler. Hun toppet verdensrankingen i ett år, og vant i denne perioden 5 av 7 Grand Slam-titler. Wimbledon-finalen i 2002 var historisk, for første gang på 118 år møttes et søskenpar i finalen. Det var andre gangen i Wimbledon-turneringens historie dette skjedde, forrige gang var i første finalen i 1884 da søstrene Maud Watson og Lilian Watson gjorde om singletittelen. 

Hun vant Australian Open i 2003, den fjerde Grand Slam-tittelen på rad. I finalen slo hun søsteren Venus, det også for fjerde gang på rad. Dette var sjette gang en kvinne hadde innehatt samtlige fire Grand Slam-titler i løpet av 12 måneder. Noen måneder senere vant hun Wimbledon, der og slo hun søsteren Venus i finalen. Månedene som fulgte ble tøffe for Serena, som fikk en skade som skulle vise seg og sett henne ute av spill i 6 måneder.

September 2003, en uke før bursdagen til Serena, ble storesøsteren Yetunde, skutt og drept. Det tok lang tid før Serena var tilbake i sitt rette seg, og var ikke tilbake i topp ti før i 2007.

2004-2006
---------

Serena trakk seg fra Australian Open i 2004 for å lege en skade i venstre kne. Hun kom til finalen i Wimbledon igjen, men tapte for 17 år gamle Marija Sjarapova fra Russland. 30. juli trakk hun seg fra kvartfinalen mot russiske Vera Zvonareva med en skade i venstre kne. Den samme skaden tvang henne til å sløyfe OL i Athen.

I Australian Open ble hun slått ut i tredje runde. Litt senere falt hun ut av topp 50-listen for første gang på mange år. Hun er for tiden ikke rangert blant verdens 100 beste spillere, og det er usikkert om hun vil komme tilbake i den absolutte verdenstoppen.

2007-2008
---------

I 2007 kom hun til finalen i Australian Open gjennom å beseire tsjekkiske Nicole Vaidišová med 7-6, 6-4 i semifinalen. I finalen møtte hun russiske Marija Sjarapova som hun vant over i to strake sett; 6-1, 6-2. I mars vant hun på hjemmebane i Miami. I finalen beseiret hun Justine Henin (BEL) og kom fra 0-6, 0-2 og vant kampen 0-6, 7-5, 6-3, og med det sin femte sier i Miami. Etter noen skadeskutte og tøffe år endte hun året som nummer 7 på rankingen. 

I 2008 vant hun doubletittelen i Wimbledon sammen med sin søster Venus. Under OL 2008 i Beijing tok hun sin andre olympiske tittel i double. Sammen med sin søster Venus beseiret de det spanske doubleparet Anabel Medina Garrigues og Virginia Ruano Pascual med 6-2, 6-0. Hun vant singlefinalen i US Open over serbiske Jelena Janković med 6-4, 7-5. Hun endte året som nummer 2 på rankingen.

2009
----

I 2009 vant Serena Australian Open i januar i singel, og i double med Venus. Hun Leverte deretter noen semifinaler i blant annet Dubai og Paris indoors. I French Open ble det et knepent tap mot Svetlana Kuznetsova (RUS) 6-7, 7-5, 5-7 etter å ha ledet 3-1 i avgjørende sett. Det ble en opptur i Wimbledon hvor hun vant i både singel og double med Venus. Hun reddet forøvrig matchball mot Elena Dementieva (RUS) i semifinalen i singel, og slo Venus i singlefinalen 7-6, 6-2. Søstrene fikk med seg en turneringsseier i Stanford i double før det like etter ble seier i Us Open double. I single endte det med tap for Kim Clijsters (BEL) 4-6, 5-7. Serena vant den siste turneringen av 2009, WTA Championships, mot søster Venus 7-6, 6-2 i finalen og endte med det året som nummer 1 på rankingen for andre gangen i karrieren.

2010
----

2010 ble et skadeskutt år for Serena williams som bare spilte 6 turneringer. Hun vant Australian Open i singel og double med Venus. I kvartfinalen i singel mot Victoria Azarenka (BLR) lå hun under 0-4 i avgjørende sett og vant. Serena var ute med skade til mai hvor hun spilte Madrid, Roma og French Open. Det ble henholdsvis 2. runde, semifinale, og kvartfinale i singel. I double vant hun med Venus Madrid og French Open for andre gang med søsteren. I Wimbledon en måned etter vant hun i singel med komfortable 6-3, 6-2 over russiske Vera Zvonareva og vant dermed sin 13. grand-slam tittel i singel, mest av alle nåværende spillere, og femteplass i historien. På en restaurant i München 14. juli, kort tid etter finalen, skar hun seg på et glass i foten og måtte operere. Hun hoppet kort tid etter inn i en oppvisningskamp for Justine Henin (BEL). Der spilte hun mot Kim Clijsters (BEL) i Belgia foran et rekordstort publikum på nærmere 40 000. Skaden ble verre etter denne kampen og Serena måtte trekke seg fra resten av 2010 sesongen. Hun har også trukket seg fra 2011 Australian Open hvor hun er tittelforsvarer i singel og double. Dette kan føre til at hun faller ut av topp 20 rankingen for første gang på fire år.

2011
----

Skademarerittet skulle fortsette da Serena Williams skulle sjekke foten sin i mars. Legene fant den gangen ut at hun hadde blodpropp i lungene, og ble dermed hasteoperert. April ble første gang hun viste seg frem på trening på en tennisbane igjen.

2012
----

Serena starter året med å delta i en turnering i Brisbane, Australia, hvor hun kommer til kvartfinale før hun må trekke seg på grunn av enda en skade. Hun klarte likevel å bli frisk til årets første grand slam, som endte med et skuffende tap i 4. runde for Ekatarina Makarova. Videre var hun ute med enda en skade i noen måneder før hun spilte sin tredje turnering for året i Charleston. Der knuste hun absolutt all motstand, blant annet Stosur i semi med 6-1, 6-1, og Safarova i finalen 6-0, 6-1, og vant sin første turnering for året. Videre vant hun sin neste turnering, den også på grus, i Madrid. Hun knuste der også all motstand, blant annet verdensener Azarenka og Sharapova, begge med resultatet 6-1, 6-3. Uken etter var det turnering i Roma hvor hun kom til semifinale, men der måtte hun trekke seg grunnet enda en fotskade. Da hun skulle starte sin første kamp i French Open hadde hun vunnet 17 strake kamper, og var storfavoritt. Til alles overraskelse tapte hun allerede i 1. runde for franskmennenes Virginie Razzano i en thriller. I det hun beskrev som et av de tøffeste tapene i sin karriere, gikk hun videre og vant sin neste turnering. Det var ingen annen turnering enn Wimbledon. Hun vant også doubletittelen der med søster Venus, og søstrene står nå med 5 singletitler hver på gresset, og 5 doubletitler sammen. Hun rykket opp til 4. plass på rankingen med Wimbledontittelen.

Under OL 2012 i London tok hun sin tredje olympiske tittel i singel.

Venus Williams
--------------

Serena har spilt mot sin søster Venus 12 ganger i Grand Slam-turneringer og 11 ganger i andre turneringer (inkludert 11 finaler). Hun leder i head-to-head-serien, 13-10 (inkludert de siste fire på rad). De er de eneste kvinnene i historien å ha spilt mot hverandre i fire sammenhengende Grand Slam-finaler. Foreløpig Venus har 43 karriere tennis titler, mens Serena har 37.

Spillestil
----------

Williams er primært en baseline spiller. Hennes spill er bygget rundt å ta umiddelbar kontroll over ballvekslingen med en kraftig og konsekvent serve (regnet å være best i kvinnenes spill), retur av serve, og kraftfulle slag fra både hennes forehand og backhand. Hennes serve er teknisk veldig god og har blitt målt så hardt som 129 mph (206,5 km/t), den nest raskeste (etter hennes søster Venus) all-time blant kvinnelige spillere. 

Williams solide volley, spesielt drive-volleyen og smashen hennes gir henne fordeler på nettet.Hun produserer god dropvolleyer, et slag som ikke mange spillere bruker. 

Selv om Williams' forehand er blant de mest kraftfulle slagene i kvinnenes tennis, regnes backhanden hennes som en av, om ikke den, beste på Women's Tennis Association (WTA) tour. Williams kan slå en vinnende backhand fra alle posisjoner på banen, ned linjen eller cross, selv når hun er på defensiven eller på annen måte under press. Williams slår hennes backhand med en åpen fotstilling, og bruker samme åpne fotstilling på hennes forehand. 

Williams' aggressive spillestil resulterer i et relativt høyt antall upressede feil. Denne "høy risiko" stil er balansert i en del av hennes server, som kombinerer stor kraft og plassering med svært høy stabilitet.

Selv om mange tenker på Williams som bare en offensiv spiller, spiller hun også meget godt i forsvar og er en av de raskeste på beina i verden av tennisdamene.

Priser
------

**1998**

* WTA Newcomer of the Year
* Tennis Magazine/Rolex Rookie of the Year

**1999**

* WTA Most Improved Player of the Year
* Tennis Magazine Player of the Year

**2000**

* WTA Doubles Team of the Year Award (med Venus Williams)
* Teen Choice Awards – Extraordinary Achievement Award
* Forbes The Celebrity 100 (No.68)

**2001**

Forbes The Celebrity 100 (No.71)

**2002**

* Associated Press Female Athlete of the Year
* WTA Player of the Year
* ITF Women's Singles World Champion
* Forbes The Celebrity 100 (No.72)

**2003**

* 34th NAACP Image Awards President's Award
* ESPY Award Best Female Athlete
* ESPY Award Best Female Tennis Player
* Laureus World Sportswoman of the Year
* Avon Foundation Celebrity Role Model Award
* BET Award for Female Athlete of the Year
* Forbes The Celebrity 100 (No.60)

**2004**

* WTA Comeback Player of the Year
* Family Circle/Prudential Financial Player Who Makes a Difference Award
* ESPY Award Best Female Tennis Player
* BET Award for Female Athlete of the Year
* Forbes The Celebrity 100 (No.63)

**2005**

* BET Award for Female Athlete of the Year
* Forbes The Celebrity 100 (No.62)

**2006**

* Forbes The Celebrity 100 (No.87)

**2007**

* BET Award for Female Athlete of the Year
* Laureus World Comeback of the Year
* Harris Poll Most Favorite Female Sports Star
* Forbes The Celebrity 100 (No.69)

**2008**

* WTA Player of the Year
* Forbes The Celebrity 100 (No.69)

**2009**

* AP Female Athlete of The Year Award
* SI.com Best Female Athlete of the Decade
* Glamour Magazine Women of the Year Award
* BET Award for Female Athlete of the Year
* Harris Poll Most Favorite Female Sports Star
* ESPY Award Best Female Tennis Player
* ITF Women's Singles World Champion
* ITF Women's Doubles World Champion (med Venus Williams)
* Second Best Tennis Player of the Decade (ESPN) (med Roger Federer som nummer 1)
* WTA Player of the Year
* WTA Doubles Team of the Year Award (med Venus Williams)
* WTA Fan Favorite Doubles Team of the Year Award (med Venus Williams)
* Doha 21st Century Leaders Awards – Outstanding Leadership
* Forbes The Celebrity 100 (No.67)

**2010**

* Laureus World Sportswoman of the Year
* TIME Magazine The World's 100 Most Influential People
* Forbes The Celebrity 100 (No.61)
* BET Award for Female Athlete of the Year
* ESPY Award Best Female Tennis Player
* Harris Poll Most Favorite Female Sports Star
* Teen Choice Awards – Female Athlete Award
* Forbes 100 Most Powerful Women in the World (No.55)

Grand Slam-titler
-----------------

USAs flagg **US Open:**

* Mixed double: 1998 (sammen med Max Mirnyi)
* Single damer: 1999 (hun beseiret Martina Hingis med 6-3, 7-6 i finalen)
* Double damer: 1999 (sammen med Venus Williams)
* Single damer: 2002 (hun beseiret Venus Williams med 6-4, 6-3 i finalen)
* Single damer: 2008 (hun beseiret Jelena Janković med 6-4, 7-5 i finalen)
* Double damer: 2009 (sammen med Venus Williams)
* Single damer: 2012 (hun beseiret Victoria Azarenka med 6-2, 2-6, 7-5 i finalen)
* Single damer: 2013 (hun beseiret Victoria Azarenka med 7-5, 6-7, 6-1 i finalen)
* Single damer: 2014 (hun beseiret Caroline Wozniacki med 6-3, 6-3 i finalen)

Frankrikes flagg **French Open:**

* Double damer: 1999 (sammen med Venus Williams)
* Single damer: 2002 (hun beseiret Venus Williams med 7-5, 6-3 i finalen)
* Double damer: 2010 (sammen med Venus Williams)
* Single damer: 2013 (hun beseiret Marija Sjarapova med 6–4, 6–4 i finalen)
* Single damer: 2015 (hun beseiret Lucie Šafářová med 6–3, 6-7, 6-2 i finalen)

Storbritannias flagg **Wimbledon:**

* Mixed double: 1998 (sammen med Max Mirnyi)
* Double damer: 2000 (sammen med Venus Williams)
* Single damer: 2002 (hun beseiret Venus Williams med 7-6, 6-3 i finalen)
* Double damer: 2002 (sammen med Venus Williams)
* Single damer: 2003 (hun beseiret Venus Williams med 4-6, 6-4, 6-2 i finalen)
* Double damer: 2008 (sammen med Venus Williams)
* Single damer: 2009 (hun beseiret Venus Williams med 7-6, 6-2 i finalen)
* Double damer: 2009 (sammen med Venus Williams)
* Single damer: 2010 (hun beseiret Vera Zvonarjova med 6-3, 6-2 i finalen)
* Single damer: 2012 (hun beseiret Agnieszka Radwańska med 6-1, 5-7,6-2 i finalen)
* Double damer: 2012 (sammen med Venus Williams)
* Single damer: 2015 (hun beseiret Garbiñe Muguruza med 6-4, 6-4 i finalen)

Australias flagg **Australian Open:**

* Double damer: 2001 (sammen med Venus Williams)
* Single damer: 2003 (hun beseiret Venus Williams med 7-6, 3-6, 6-4 i finalen)
* Double damer: 2003 (sammen med Venus Williams)
* Single damer: 2005 (hun beseiret Lindsay Davenport med 2-6, 6-3, 6-0 i finalen)
* Single damer – 2007 (hun beseiret Marija Sjarapova med 6-1, 6-2 i finalen)
* Single damer – 2009 (hun beseiret Dinara Safina med 6-0, 6-3 i finalen)
* Double damer: 2009 (sammen med Venus Williams)
* Single damer – 2010 (hun beseiret Justine Henin med 6-4, 3-6, 6-2 i finalen)
* Double damer: 2010 (sammen med Venus Williams)
* Single damer – 2015 (hun beseiret Marija Sjarapova med 6-3, 7-6 i finalen)

Referanser
----------

1. ↑   Diario AS, AS.com athlete ID serena\_williams/32799[Hentet fra Wikidata]
2. ↑   GeneaStar, GeneaStar person-ID williamsser[Hentet fra Wikidata]
3. ↑   FemBio-Datenbank, FemBio-ID 30192, besøkt 9. oktober 2017[Hentet fra Wikidata]
4. 1 2   The Bud Collins History of Tennis (2nd ed.), side(r) 681[Hentet fra Wikidata]
5. ↑   espn.go.com[Hentet fra Wikidata]
6. 1 2 3   The Bud Collins History of Tennis (2nd ed.), side(r) 679[Hentet fra Wikidata]
7. ↑   espn.go.com[Hentet fra Wikidata]
8. ↑   espn.go.com[Hentet fra Wikidata]
9. ↑   espn.go.com[Hentet fra Wikidata]
10. ↑   Women's Tennis Associations nettsider[Hentet fra Wikidata]
11. ↑   www.michiganwomen.org[Hentet fra Wikidata]
12. ↑   Billie Jean King Cup player ID 800205424, besøkt 27. april 2022[Hentet fra Wikidata]
13. ↑  ; verkets språk: engelsk; besøksdato: 20. august 2016.

Eksterne lenker
---------------

* (en) Offisielt nettsted Rediger på Wikidata

* (en) Serena Williams – kategori av bilder, video eller lyd på Commons Rediger på Wikidata
* (en) Serena Williams på Internet Movie Database Rediger på Wikidata

* (en) Serena Williams hos The Movie Database Rediger på Wikidata
* (en) Serena Williams på Twitter Rediger på Wikidata

* (en) Serena Williams på Facebook Rediger på Wikidata

* Serena Williams på Instagram Rediger på Wikidata

* Serena Williams på TikTok Rediger på Wikidata

* Serena Williams på Reddit Rediger på Wikidata
* (de) Serena Williams – Munzinger Sportsarchiv Rediger på Wikidata

* (en) Serena Williams – Olympics.com Rediger på Wikidata

* (en) Serena Williams – Olympic.org Rediger på Wikidata

* (en) Serena Williams – Olympedia Rediger på Wikidata

* (en) Serena Williams – Sports-Reference (OL-resultater – arkivert) Rediger på Wikidata

* (en) Serena Williams – WTA Tennis Rediger på Wikidata

* (en) Serena Williams – ITF Tennis Rediger på Wikidata

* (en) Serena Williams – FedCup Rediger på Wikidata

* (es) Serena Williams – as.com Rediger på Wikidata

  


| * v
* d
* r
*Sports Illustrated* Sportsperson of the Year |
| --- |
| 
* 1954: Roger Bannister
* 1955: Johnny Podres
* 1956: Bobby Morrow
* 1957: Stan Musial
* 1958: Rafer Johnson
* 1959: Ingemar Johansson
* 1960: Arnold Palmer
* 1961: Jerry Lucas
* 1962: Terry Baker
* 1963: Pete Rozelle
* 1964: Ken Venturi
* 1965: Sandy Koufax
* 1966: Jim Ryun
* 1967: Carl Yastrzemski
* 1968: Bill Russell
* 1969: Tom Seaver
* 1970: Bobby Orr
* 1971: Lee Trevino
* 1972: Billie Jean King & John Wooden
* 1973: Jackie Stewart
* 1974: Muhammad Ali
* 1975: Pete Rose
* 1976: Chris Evert
* 1977: Steve Cauthen
* 1978: Jack Nicklaus
* 1979: Terry Bradshaw & Willie Stargell
* 1980: USAs olympiske hockeylag
* 1981: Sugar Ray Leonard
* 1982: Wayne Gretzky
* 1983: Mary Decker
* 1984: Edwin Moses & Mary Lou Retton
* 1985: Kareem Abdul-Jabbar
* 1986: Joe Paterno
* 1987: Bob Bourne, Judith Brown-King, Kipchoge Keino, Dale Murphy, Chip Rives, Patty Sheehan, Rory Sparrow, & Reggie Williams
* 1988: Orel Hershiser
* 1989: Greg LeMond
* 1990: Joe Montana
* 1991: Michael Jordan
* 1992: Arthur Ashe
* 1993: Don Shula
* 1994: Bonnie Blair & Johann Olav Koss
* 1995: Cal Ripken Jr.
* 1996: Tiger Woods
* 1997: Dean Smith
* 1998: Mark McGwire & Sammy Sosa
* 1999: USAs kvinnelandslag i fotball
* 2000: Tiger Woods
* 2001: Curt Schilling & Randy Johnson
* 2002: Lance Armstrong
* 2003: David Robinson & Tim Duncan
* 2004: Boston Red Sox
* 2005: Tom Brady
* 2006: Dwyane Wade
* 2007: Brett Favre
* 2008: Michael Phelps
* 2009: Derek Jeter
* 2010: Drew Brees
* 2011: Mike Krzyzewski & Pat Summitt
* 2012: LeBron James
* 2013: Peyton Manning
* 2014: Madison Bumgarner
* 2015: Serena Williams
* 2016: LeBron James
* 2017: José Altuve & J.J. Watt
* 2018: Golden State Warriors
* 2019: Megan Rapinoe
* 2020: Laurent Duvernay-Tardif, LeBron James, Patrick Mahomes, Naomi Osaka, & Breanna Stewart
* 2021: Tom Brady
* 2022: Stephen Curry

 |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Encyclopædia Universalis **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BBC Things **·** Munzinger (sport) **·** MusicBrainz
 |